Diari Oficial de la Generalitat Valenciana


Sumari del DOGV 3779, del 26-06-2000 (2000/4321)

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc entre la Generalitat Valenciana i el Fons Valencià per la Solidaritat.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4321


Data del document
:   24-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * associació
    * ajuda al desenvolupament

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc entre la Generalitat Valenciana i el Fons Valencià per la Solidaritat. [2000/X4321]
  
Subscrit, després de la tramitació prèvia reglamentària, entre la Generalitat Valenciana i el Fons Valencià per la Solidaritat, el 29 de desembre de 1998, un Conveni Marc de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0318/2000, i que figura com a annex d'aquesta resolució.
  
València, 24 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni marc entre la Generalitat Valenciana i el Fons Valencià per la Solidaritat.
  
València, 29 de desembre de 1998.
  
Reunits:
  
D'una part el conseller de Presidència de la Generalitat, senyor José Joaquin Ripoll Serrano, en nom i representació de la Generalitat Valenciana, fent ús de les facultats conferides per la Llei 5/1983 de 30 de desembre del Govern Valencià.
  
D'altra part el senyor Vicente Moreno Montañés, president del Fons Valencià per la Solidaritat, d'acord amb les competències atribuïdes per l'article 23 dels estatuts de l'associació.
  
Ambdues parts, en la seua representació
  
Manifesten:
  
La Generalitat Valenciana a través del Marc d'Actuació per a l'Aplicació del Programa de Cooperació Internacional al Desenvolupament, assumeix el compromís i la responsabilitat de solidaritzar-se amb els països més desfavorits, com a principi fonamental, que inspira les actuacions de la seua política en matèria de la cooperació internacional al desenvolupament atenent els principis de justícia, solidaritat i participació democràtica.
  
En l'aplicació de la seua política de cooperació internacional al desenvolupament, la Generalitat Valenciana atén el model de cooperació descentralitzada, model actiu i participatiu els actors principals del qual són, a més de la pròpia Generalitat Valenciana, la resta d'agents socials que participen en l'àmbit de la cooperació internacional al desenvolupament i que despleguen una tasca important en aquest camp.
  
Atenent aquest model de cooperació descentralitzada, la Generalitat Valenciana és conscient de la representativitat del Fons Valencià per la Solidaritat i de la seua importància com a entitat que aglutina els diversos ajuntaments valencians compromesos en els principis i objectius que inspiren la campanya del 0,7%, com també del seu paper en aquest camp en l'àmbit de la Comunitat Valenciana.
  
La voluntat manifesta del Fons Valencià per la Solidaritat, tal com es recull als seus estatuts, de col·laborar amb les institucions públiques, i en particular amb la Generalitat Valenciana, per aconseguir els objectius comuns, especialment quan s'hi preveu reservar la presidència d'honor del fons a la Generalitat Valenciana.
  
Estipulacions
  
Primera
  
L'objecte d'aquest conveni entre ambdues institucions és establir un marc de col·laboració que permeta coordinar les actuacions i iniciatives propiciades per ambdues parts i destinades a fomentar la cooperació internacional al desenvolupament, afavorint el desenvolupament sostenible i el progrés social, cultural, institucional i polític dels països en vies de desenvolupament.
  
Segona
  
La duració de l'acord s'estableix inicialment per un període de 10 anys, anualment es procedirà a la revisió i seguiment d'aquest i es podran introduir, en funció del resultat, totes les modificacions i precisions que se consideren oportunes per ambdues parts per a millorar l'èxit dels objectius previstos.
  
Tercera
  
Per a l'execució dels objectius esmentats i que constitueixen l'objecte d'aquest conveni, s'aprovaran anualment, per consens d'ambdues parts, les línies d'actuació que , per a cada exercici , i en funció de les prioritats i necessitats que s'establesquen, definesquen les actuacions en les quals es concrete la materialització de la voluntat expressada en aquest conveni.
  
Quarta
  
Per tal de dur a cap el seguiment dels resultats obtinguts, es constituirà una comissió paritària designada per les parts. La comissió es reunirà durant el primer trimestre de l'any, realitzarà la memòria de l'any anterior i proposarà les línies d'actuació per a l'any en curs.
  
Cinquena
  
Ambdues parts tenen plena llibertat plena per a divulgar, en la forma que estimen oportuna, tot el que es refereix a les activitats conjuntes que es duguen a terme d'acord amb la col·laboració acordada.
  
Sisena
  
I. La Generalitat Valenciana assumeix la presidència d'honor proposada pel Fons Valencià per la Solidaritat, tal i com consta als estatuts d'aquesta i assumeix el compromís de :
  
a) Impulsar la difusió del Fons Valencià per la Solidaritat com a instrument destinat a unir la participació del poble valencià a través dels diferents ajuntaments, i per a canalitzar les relacions entre aquests i la resta d'agents socials que participen en l'àmbit de la cooperació internacional al desenvolupament.
  
b) Col·laborar i participar amb el fons, quan ho crega convenient, en aquelles activitats destinades a sensibilitzar la població dels diferents municipis de la Comunitat Valenciana respecte a la realitat dels països més desfavorits i de la necessitat de dur a cap activitats destinades a pal·liar aquesta situació.
  
II. El Fons Valencià per la Solidaritat, per la seua part, es compromet a:
  
a) Mantindre puntualment informada la Generalitat de les seues activitats i projectes, i es reserva en tot cas la participació en aquests en les condicions que aquella decidesca dins del marc general de la iniciativa proposada.
  
b) Assumir com a un dels seus criteris propis en la valoració dels projectes, les àrees i les zones definides com a prioritàries per la Generalitat Valenciana en el seu document marc.
  
c) Col·laborar amb la Generalitat Valenciana en les tasques de cooperació en què calga, i prestar tots aquells recursos i mitjans tècnics de què disposa.
  
Setena
  
Aquest conveni produirà efectes des del moment de la seua firma i mantindrà la seua vigència fins que haja transcorregut el termini establert en la clàusula segona.
  
Per tant, en prova de conformitat, signen ambdues parts en la seua representació al lloc i en la data adés indicada.
  
El president del Fons Valenciàp er la Solidaritat,
  
VICENT MORENO MONTAÑÉS
  
El conseller de Presidència,
  
JOSÉ JOAQUÍN RIPOLL SERRANO